Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 11. melléklet a 96/2011. (X. 17.) VM rendelethez
Paragraph Index: 609

8. A fakitermelések és erdõfelújítások végrehajtására vonatkozó erdõgazdálkodási szabályok 8.1. A közösségi jelentõségû, jelölõ erdei élõhelytípusként kijelölt keményfás ligeterdõk nagy folyók mentén Quercus robur, Ulmus laevis és Ulmus minor, Fraxinus excelsior vagy Fraxinus angustifolia fajokkal (91F0) zárt állományainak véghasználata során törekedni kell a kisterületû, mozaikos elhelyezkedésû vágásterületek kialakítására. 8.2. A véghasználatok során hagyásfákat, hagyásfa csoportokat lehetõség szerint õshonos fafajokból, idõsebb, de még állékony, illetve böhöncös, odvas faegyedekbõl kell kijelölni úgy, hogy a 2,0 hektárnál nagyobb végvágott vagy tarvágott területen lehetõleg 0,1–0,3 hektár területû hagyásfa csoportok, egyéb esetekben hagyásfák maradjanak vissza, egyenletes térbeli elhelyezkedésben. A hagyásfa csoportokat javasolt úgy kialakítani, hogy azok a természetvédelmi vagy közjóléti jelentõségû, pontszerû objektumokat (például fokozottan védett madár fészke, forrás, barlang bejárata, erdei emlékmû vagy közjóléti objektum, berendezés) is tartalmazzák. A hagyásfa csoportokban található holtfát vissza kell hagyni a területen. A hagyásfák, hagyásfacsoportok a késõbbiekben csak különleges esetben (például veszélyelhárítás, az erdõmûvelési feladatok jelentõs akadályozása) termelhetõk ki, és a faanyagukat javasolt holt faanyagként a területen hagyni.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes